ΣΥΣΤΑΣΗ ΤΗΣ ΕΠΙΤΡΟΠΗΣ της 11ης Ιανουαρίου 1995 σχετικά με το συνδυασμένο πρόγραμμα επισήμων ελέγχων των τροφίμων για το 1995 (95/77/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 155 δεύτερο εδάφιο,

την οδηγία 89/397/ΕΟΚ του Συμβουλίου της 14ης Ιουνίου 1989 για τον επίσημο έλεγχο των τροφίμων (1), και ιδίως το άρθρο 14 παράγραφος 3,

μετά από διαβούλευση της διαρκούς επιτροπής τροφίμων,

Εκτιμώντας:

ότι απαιτείται, με στόχο την εύρυθμη λειτουργία της εσωτερικής αγοράς, να προβλεφθούν συντονισμένα προγράμματα επιθεώρησης τροφίμων σε κοινοτικό επίπεδο 7

ότι τα προγράμματα αυτά πρέπει όχι μόνο να οδηγούν σε συμμόρφωση με την κοινοτική νομοθεσία αλλά και επίσης να συμβάλουν στη διαπίστωση ότι τα τρόφιμα είναι κατάλληλα για την κατανάλωση 7

ότι η ταυτόχρονη εφαρμογή εθνικών προγραμμάτων και συντονισμένων προγραμμάτων μπορεί να οδηγήσει στην απόκτηση εμπειρίας η οποία αυτή τη στιγμή λείπει έντονα,

ΣΥΝΙΣΤΑ ΜΕ ΤΗΝ ΠΑΡΟΥΣΑ ΤΑ ΚΡΑΤΗ ΜΕΛΗ ΝΑ ΛΑΜΒΑΝΟΥΝ ΔΕΙΓΜΑΤΑ ΤΩΝ ΠΑΡΑΚΑΤΩ ΠΡΟΪΟΝΤΩΝ ΚΑΙ ΝΑ ΑΝΑΛΥΟΥΝ ΤΙΣ ΠΑΡΑΚΑΤΩ ΠΑΡΑΜΕΤΡΟΥΣ ΚΑΤΑ ΤΟ 1995:

1. νόθευση του διαλυτού καφέ με υλικό μη προερχόμενο από κόκκους καφέ

2. παρουσία, σε κατεψυγμένες σαλάτες και καρυκευμένα νωπά λαχανικά, των μικροοργανισμών: Lysteria monocytogenes, Escherichia coli και Aeromonas

3. βοτανικής και γεωγραφικής φύσεως ενδείξεις για το μέλι, είτε παραγόμενο στην Κοινότητα είτε εισαγόμενο από τρίτες χώρες

4. θερμοκρασία υπερ-κατεψυγμένων τροφίμων, που διατίθενται στο λιανικό κλάδο

Για τρίτη συνεχή φορά, συνιστάται στα κράτη μέλη ένα συντονισμένο πρόγραμμα επιθεωρήσεων ως συνέπεια του άρθρου 14 παράγραφος 3 της οδηγίας 89/397/ΕΟΚ. Τα θέματα αυτά έχουν συζητηθεί επαρκώς με τα κράτη μέλη και όπως τον περασμένο χρόνο, τα επιλεχθέντα αντικείμενα καλύπτουν την προστασία της δημόσιας υγείας και των συμφερόντων των καταναλωτών καθώς επίσης και τους σωστούς όρους του εμπορίου.

Όπου απαιτείται, προτείνεται μια μέθοδος ανάλυσης για κάθε αντικείμενο. Σε ό,τι αφορά τη δειγματοληψία δεν έχουν καθοριστεί ενιαία μέτρα. Ο αριθμός των δειγμάτων που λαμβάνονται πρέπει να είναι αρκετά ευρύς ώστε να αποκομίζεται μια γενικότερη άποψη της αγοράς των υπόψη τροφίμων σε κάθε κράτος μέλος.

Ο αριθμός των δειγμάτων και οι μέθοδοι ανάλυσης που χρησιμοποιούνται πρέπει να αναφέρονται ή να περιγράφονται σύντομα στα απαντητικά φυλλάδια που επισυνάπτονται εδώ.

Ι. Νόθευση διαλυτού καφέ

Ο διαλυτός καφές ορισμένες φορές νοθεύεται με υλικά μη προερχόμενα από κόκκους καφέ των φυτών του καφέ όπως φλοιοί, κελύφη, μίσχοι και φυτικά ξέσματα ή μαλτοδεξτρίνες. Η παρουσία αυτών αντιβαίνει προς την οδηγία 77/436/ΕΟΚ του Συμβουλίου (2).

ΙΙ. Lysteria monocytogenes, Escherichia coli και Aeromonas σε κατεψυγμένες σαλάτες και καρυκευμένα νωπά λαχανικά

Οι επιδημιολογικές μελέτες εμφανίζουν περιπτώσεις λιστεριώσεων που συνδέονται με την κατανάλωση νωπών λαχανικών, ενώ διάφορες επιστημονικές δημοσιεύσεις αναφέρονται στην ενδεχόμενη επιμόλυνση των προϊόντων αυτών με escherichia coli, Lysteria monocytogenes και Aeromonas spp.

ΙΙΙ. Βοτανικής και γεωγραφικής φύσεως ενδείξεις για το μέλι, είτε παραγόμενο στην Κοινότητα είτε εισαγόμενο από τρίτες χώρες

Πρόσφατα, η αγορά του μελιού στην Κοινότητα έγινε αντικείμενο έντονου ανταγωνισμού, ενώ οι έλεγχοι έδειξαν ότι αναγράφονται ψευδείς ενδείξεις τόσο για τη βοτανολογική προέλευση του προϊόντος όσο και για την περιοχή στην οποία αυτό παράγεται.

ΙV. Θερμοκρασία υπερ-κατεψυγμένων τροφίμων που διατίθενται στον λιανικό κλάδο [Εφαρμογή των οδηγιών 89/108/ΕΟΚ του Συμβουλίου (3) και 92/2/ΕΟΚ της Επιτροπής (4)]

Λόγω της σχέσεως μεταξύ χρόνου ζωής στις προθήκες και θερμοκρασίας αποθήκευσης των ευπαθών τροφίμων, προκύπτει η ανάγκη παρακολούθησης της θερμοκρασίας των υπερ-κατεψυγμένων τροφίμων, ειδικότερα εκεί όπου οι εργασίες διακίνησης είναι κρίσιμης σημασίας.

Βρυξέλλες, 11 Ιανουαρίου 1995.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 186 της 30. 6. 1989, σ. 23.

(2) ΕΕ αριθ. L 172 της 12. 7. 1977, σ. 20.

(3) ΕΕ αριθ. L 40 της 11. 2. 1989, σ. 34.

(4) ΕΕ αριθ. L 34 της 11. 2. 1992, σ. 30.

ΠΑΡΑΡΤΗΜΑ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>